kardosdrur/scandi-wiki huggingface dataset:
Torungene

Torungene består af de to mindre øerne Store- og Lille Torungen i havgabet ud for Arendal, Norge, og er en del af landskapsvernområdet Raet. Det er omtrent 1.100 meter mellem øerne.

Øerne tilhørte i sin tid Hiis gård, og blev solgt til den norske stat for 450 speciedaler. På øerne står tvillingefyrene Store- og Lille Torungen fyr, som begge blev anlagt i 1844. På øerne vokser Arendals kommuneblomst Vild Tulipan. Blomsterne blev formentlig indført i sejlskudetiden. Navnet Torungene kommer mest sannsynlig fra tord (møg/skarn) og ung (hører til), og som da kan blive skarndynger. Torungene ejes i dag af Kystverket.

Store Torungen 

På øen findes en gravvarde, og der blev gjort fund fra stenalderen på øen i 1850'erne. I 1897 blev Store Torungen udstyret med tågesignal, som medførte at der blev bygget maskinhus og ansat en maskinist. Øen overtog i 1914 den meteorologiske station som stod på Lille Torungen. Dele af øen er naturreservat med færdselsforbud. Naturreservatet blev oprettet 28. marts 1980, og er på 488 dekar. Øen har en lille havn som beskytter mod vejr og vind. Der har været drevet havebrug på øen, og i 2005 blev der registreret følgene ballastplanter på øen: Lodnestorkenæb, Vild Tulipan og Fuglestjerne.

Øens eneste fastboende, Knut Mørland og Sondre Foyn Gullvåg, driver turistvirksomhed for Stiftelsen Torungen fyr, i samarbejde med Aust-Agder Turistforening. Fyret udlejes som selskabslokaler sammen med naustet. Fyrvogterboligen og annekset er indrettet som turisthytte med omtrent 25 sengepladser som kan lejes. Fyrtårnet er daglig åbent for omvisning.

Lille Torungen 

Der blev etableret en meteorologisk station på øen i 1867, og denne blev flyttet til Store Torungen i 1914 da fyret blev nedlagt. Alle bygningerne blev da nedrevet eller flyttet, med undtagelse af tårnet og olietank. I 1865 boede der 16 mennesker på Lille Torungen, heraf var ti børn. Der blev holdt kvæg, grise og høns, og der fandtes en køkkenhave. Der er ingen fastboende på øen længere.

På Lille Torungen blev der i 2005 observeret følgende ballastplanter: Lodnestorkenæb, Fuglestjerne, Lægestenkløver, Vild Tulipan og Agervindel.

Der blev opsat en mindevarde på øen i 1988 til minde om flystyrtet ved Torungene i 1945 hvor mandskabet på seks ombord i et britisk fly omkom, efter at være skudt ned af tyske natjagere. Musikfestivalen Canal Street har haft flere koncerter på øen.

Koordinater 

  Store Toungen
  Lille Torungen

Kilder 
 Arendal byleksikon, Friluftsforlaget 1998, 
 Arendal kommune – Månedens kulturminne juni 2010: Torungene
 Agder naturmuseum og botaniske hage – Hagevekster og hagebruk på fyr i Aust-Agder

Eksterne henvisninger 
 Torungens venner
 Ut.no – Store Torungen
 Værstatistikk fra Store Torungen 
 Arendal kommune – Ukas postkort uke 45: Torungen fyr



Arendal
Øer i Agder
Sacrifice (sang af Elton John)

"Sacrifice" er en sang af den britiske sanger Elton John fra albummet Sleeping with the Past (1989). Sangen blev skrevet af Elton John og Bernie Taupin.

Udgivelse 
Sangen blev udgivet som albummets anden single i oktober 1989 og derefter i 1990. Sangen nåede kun nummer 55 i Storbritannien og nummer 18 i USA i januar 1990 under sin første udgivelse.

Sangen blev derefter genudgivet som en dobbelt A-side med "Healing Hands" og nåede førstepladsen på UK Singles Chart i juni 1990. Sangen nåede også førstepladsen i Frankrig og opholdt sig på hitlisterne i 26 uger.

Formater og sporliste 
 Første udgivelse
 Britisk 12" single
 "Sacrifice" – 5:09
 "Love Is a Cannibal" (from the Columbia Motion Picture Ghostbusters II) – 3:53

 Amerikansk CD single
 "Sacrifice" – 5:09
 "Love Is a Cannibal" (from the Columbia Motion Picture Ghostbusters II) – 3:53
 "Durban Deep" – 5:32

 Andre udgivelse
 Britisk 12" single
 "Sacrifice" – 5:09
 "Healing Hands" – 4:22

Hitlister

Referencer

Eksterne henvisninger 
Officiel tekst

Elton John-sange
Singler fra 1989
Jordskælvet i Taiwan 1935

Jordskælvet i Taiwan 1935 også kendt som Hsinchu-Taichung jordskælvet 1935, havde en størrelse på 7,1 på Richterskalaen, og fandt sted den 21. april 1935, kl 6:02 lokal tid. Jordskælvets epicenter lå i Sanyi distriktet i Taiwans Miaoli amt. Skælvet krævede 3276 liv og forårsagede massive ødelæggelser. Det er det mest dødbringende der er registreret i Taiwans historie.

Konsekvenser 
Skælvet kunne mærkes over hele Taiwan, bortset fra i Hengchun på sydspidsen af øen. Det kunne også mærkes på Kinas østkyst på den anden side af Taiwanstrædet. De største ødelæggelser forekom i et 135 kvadratkilometer stort område i Shinchiku Prefekturet, der var en administrativ enhed under det japanske styre frem til 1945. Jordskælvet blev fulgt af et efterskælv, kun 12 sekunder senere, på 6,0 med epicenter i Emei distriktet i Hsinchu amtet.

Udover de 3276 dødsfald, har man registreret 12.053 tilskadekomne, 17.907 huse jævnet med jorden og yderligere 36.781 huse med skader. Desuden blev store dele af øens infrastruktur beskadiget i større omfang.

Tektonik 
Der blev observeret forskydninger i jordskorpen i to zoner. Den nordlige havde overvejende lodrette forskydninger på op til 3 meter. Hvorimod den sydlige zone udviste vandrette forskydninger på op til 1,5 meter og lodrette forskydninger på op til 1 meter. Der blev også observeret likvefaktion flere steder på øen.

Taiwan rammes ofte af jordskælv, og med års mellemrum udløser de desværre også dødsfald. Der går dog mange år mellem de rigtigt store jordskælv. Siden 1736 er der ifølge Taiwans meteorologiske institut, registreret 13 jordskælv med mere end 100 omkomne. Heraf fire skælv (i 1848, 1904, 1935 og 1999) med mere end 1000 døde.

Se også 
Kontinentaldrift

Note 
Skælvet fandt sted den 21. april lokalt, men på grund af tidsforskellen var det den 20. april i den vestlige verden, hvorfor jordskælvet undertiden er registreret for denne dato.

Kilder og eksterne henvisninger 

 
 Central Weather Bureau: 1900befor , 1900after , 2000after  og MOTC-CWB-87-E-11.pdf
 US Geological Survey: Earthquake Hazards Program

1935
Begivenheder i 1935
Åbo Domkirke

Åbo Domkirke ligger ved Aura å i  Turku/Åbo i Finland og er stiftskirke i Åbo ærkestift. Kirken, der kirken er viet  til jomfru Maria, er opført i slutningen af 1200-tallet og blev indviet som biskopskirke den 17. juni 1300. Kirken er flere gange blevet udvidet og ved Åbos brand i 1827 blev kirken skadet og gennemgik omfattende reparationer, blandt andet blev et nyt spir bygget.

Eksterne henvisninger

 Åbo domkirkes officielle netsted (svensk) 

Domkirke
Domkirker i Finland
Lauwers

Lauwers er en 40 km lang flod i de nordlige Nederlande. Floden danner dele af grænsen mellem provinserne Frisland og Groningen. Floden har sit udspring ved landsbyen Surhuisterveen (frisisk: Surhústerfean) og munder ud i den inddigede bugt Lauwersmeer/Lauwerszee.

Lauwersens forløb er af historisk betydning. Allerede i vikingetidens Lex Frisionum skelnes mellem de vest og øst for Lauwers boede frisere, floden var altså allerede i middelalderen grænseflod mellem de vest- og østlauwerske Frislande.

Floder i Nederlandene
Frisland (Nederlandene)
Groningen (provins)
Silkeborg OK

Silkeborg Orienteringsklub er en dansk orienteringsklub, der blev stiftet den 1. februar 1949. Klubben er pr. 1. januar 2013 Danmarks største klub med 280 medlemmer, og organiseret under Dansk Orienterings-Forbund.

Fodnoter 

OK
Orienteringsklubber i Danmark
OK Pan Aarhus

Orienteringsklubben Pan Aarhus (OK Pan Aarhus) er en dansk orienteringsklub hjemhørende i Aarhus. Klubben har til huse til den gamle vandmølle Silistria, der ligger midt i Marselisborgskovene.

Klubben har pr. 1. april 2014 275 medlemmer, og den er organiseret under Dansk Orienterings-Forbund.

Historie 
Klubben blev stiftet den 23. oktober 1946 på det aarhusianske spisested Kroen i Krogen, hvilket gør den til Danmarks ældste orienteringsklub. Navnet stammer fra græsk mytologi, hvor guden for dyr- og geder Pan, ligeledes er beskytter af jægere og skovens veje. Klubben hørte de første mange år hjemme på Aarhus Stadion.

Det første "rigtige" orienteringskort blev tegnet af brødrene Flemming og Leif Nørgaard. Kortet var over Marselisborgskovene. Efterfølgende arrangerede klubben en hverve-kampagne, hvor omkring 1.000 mennesker løb orienteringsløb fordelt på tre weekender. Udgangspunktet var Silistria, der var en gammel og forfalden vandmølle syd for Marselisborg Dyrehave. Dette arrangement blev gentaget året efter, hvor omkring 2.000 deltog.

I 1974 var OK Pan medarrangør af verdensmesterskabet i orienteringsløb, der blev afviklet i Silkeborgskovene. Medlem af OK Pan, Mona Nørgaard, blev den første danske verdensmester, idet hun vandt dame-klassen dette år. Samme år lykkedes det klubben at få Silistria stillet til rådighed som klubhus. Efter en grundig istandsættelse kunne Silistria indvies året efter.

I 1999 arrangerede klubben veteran-VM, der med 3.600 deltagere, blev det største orienteringsløb i Danmark.

Klubben har siden år 2000 været arrangør af den aarhusianske udgave af Femina Kvindeløb, hvilket har øget klubben indtægter og kunne muliggøre, at der blev ansat en sekretær og trænere.

I 2006 stod klubben sammen med seks andre orienteringsklubber – Silkeborg OK, Horsens OK, Mariager Fjord OK, Viborg OK, Herning OK og St. Binderup OK – bag VM i orienteringsløb i Danmark. På åbningsdagen fik Claus Hallingdal Bloch bronze på sprintdistancen, som blev afholdt i Mindeparken i Aarhus.

I starten af 2010'erne samledes nogle af Danmarks bedste kvindelige orienteringsløbere i Aarhus, og OK Pan etablerede en egentlig satsning på eliten.

Meritter 
 DM for Klubhold 1986, 1989, 2011, 2013, 2014, 2016, 2019 og 2022 
 Venla vinder 2013 og 2014
 10MILA damestafetten vinder 2014 og 2016

Notable løbere 
 Mona Nørgaard
 Claus Hallingdal Bloch
 René Rokkjær
 Ida Bobach 
 Signe Søes 
 Cecilie Friberg Klysner (Internationalt)
 Maja Alm (Internationalt)
 Emma Klingenberg (Internationalt)
 Rasmus Djurhuus
 Søren Bobach
 Tue Lassen </small>(Internationalt)</small>

Fodnoter 

Sport i Aarhus
Pan Århus
Niello

Niello (ital. af lat. nigéllus, sortagtig ; "Tulametal") kaldes de forsiringer, især på sølv, dog også på guld eller uædle metaller, der er dannet af graverede, prægede eller på anden måde fordybede linjer og udfyldt med en mørk masse, som består af svovlforbindelser af sølv, bly, kobber eller bismuth.

Denne masse tilberedes for eksempel ved at sammensmelte 9 dele sølv, 1 del kobber, 1 del bly og 1 del bismut i digel og tilsætte et overskud af svovl. Efter afkølingen stødes massen til pulver, blandes med lidt salmiakopløsning og lægges på metallet, der skal nielleres. Metallet ophedes, så at alle fordybninger bliver
godt udfyldte af den smeltede, sorte masse, og efter afkølingen bliver det overflødige af denne skrabet bort, overfladen slebet glat med pimpsten og endelig poleret, så at tegningen viser sig med glinsende, mørke linjer på den rene metalgrund.

Niello har ifølge Plinius den ældre allerede været kendt i det gamle Ægypten, men kom navnlig i brug i det 12. århundrede i Tyskland og Italien, og er ligeledes blevet meget anvendt i den nyere tid; i den russiske by Tula er der i mange år fremstillet karakteristiske arbejder under anvendelse af denne teknik, såkaldte "Tulaarbejder" (jævnfør Maso Finiguerra og corviniello.)

Referencer

Eksterne henvisninger 

  af professor Carl Jacobsen

Legeringer
Smykker
Håndværk
Kunstens teknikker
Kia cee'd

Kia cee'd er en lille mellemklassebil fra den sydkoreanske bilfabrikant Kia Motors, som siden december 2006 er blevet bygget i Žilina, Slovakiet. Modelnavnet udtales ligesom det engelske ord "seed".

Overblik over de enkelte modelserier

Kilder

Eksterne henvisninger 

 
Små mellemklassebiler
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Stationcars
Slovakiet ved sommer-OL 2012

Slovakiet  deltog under Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
2012
Slovenien ved sommer-OL 2012

Slovenien deltog under Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
2012
Harald af Danmark

Harald af Danmark kan henvise til:

 Harald Hildetand - dansk sagnkonge
 Harald Klak - dansk medkonge 812-13, 819-23 og 826-27
 Harald 1. Blåtand (før 936–986/87) - konge af Danmark 958-986/87
 Harald 2. (død 1018) - konge af Danmark 1014-1018
 Harald Harefod (ca. 1016-1040) - søn af Knud den Store og konge af England 1037-1040
 Harald 3. Hen (ca. 1041–1080) - konge af Danmark 1074-1080
 Harald Kesja (1080-1135) - søn af Erik Ejegod
 Prins Harald (1876-1949) - søn af Frederik 8.

Se også 
 Harald (forhistoriske konger)
Stine Bjerre Mortensen

Stine Bjerre Mortensen (født 31. marts 1982 i Fredericia; fødenavn Jørgensen) er en dansk journalist hos TV2 Sporten.

Privat
Hun blev 22. december 2017 gift med håndboldspilleren Casper U. Mortensen, som spiller i Barcelona Håndbold og på det danske landshold.

TV-karriere 
Stine studerede medievidenskab på Syddansk Universitet i Odense. Hendes første job på TV 2 var som runner, hvor hun lavede kaffe og tog kopier. Sidenhen kom hun i praktik på TV2 Sporten, og allerede ugen efter blev den unge studievært sendt ud for at lave et liveinterview med den dengang tilbagevendende landstræner Jan Pytlick. I dag er hun vært og reporter på TV2 Sporten, hvor hun både dækker de daglige sportsnyheder og er vært på de ugentlige håndboldkampe om lørdagen. Hun er også en fast del af teamet under håndboldslutrunder for mænd og kvinder. Ligeledes en del af teamet der dækker Le Mans.

Henvisninger

Eksterne henvisninger 
 

Håndboldspillere fra Danmark
Tv-værter fra Danmark
Personer fra Fredericia
Schweiz ved sommer-OL 2012

Schweiz  deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Arbejderist

En arbejderist er en betegnelse for en højreorienteret SF'er. 

Navnet hentyder til et partifokus på den arbejdende vælgere "der smører madpakker om morgenen" frem for vælgere på overførselsindkomster.
Arbejderisterne er i modsætning til de venstreorienterede dele af SF, og delvis også den grønne fløj i partiet.
Arbejderisterne var repræsenteret af personer som for eksempel Thor Möger Pedersen og Mattias Tesfaye.
I 2012 led arbejderisterne et nederlag om magten i partiet, hvor Annette Vilhelmsen kom til magten. 
Efterfølgende gik Thor Möger Pedersen af som skatteminister og trak sig ud af politik.
Mattias Tesfaye meldte sig i begyndelsen af januar 2013 ind i Socialdemokratiet.

Henvisninger 

Socialistisk Folkeparti
Fort Lauderdale-Hollywood International Airport

Fort Lauderdale-Hollywood International Airport, IATA: FLL, ICAO: KFLL er en civil lufthavn i Dania Beach, fem kilometer fra det centrale område af Fort Lauderdale i Broward County i staten Florida i USA. Lufthavnen ligger 34 km nord for storbyen Miami.

Lufthavnen, der rangerer som den 21. største i USA med mere end 23 millioner passagerer om året, blev åbnet som en militær lufthavn i 1929 og blev civil lufthavn i 1956. Det har både indenlandsk amerikansk og international trafik til Syd-og Mellemamerika, Caribien og Canada.

Terminaler 
Afgang delen af lufthavnen er opdelt i fire terminaler:
Terminal 1 - Ny Terminal har to lobbyer (B & C) og 18 udgange (gates) og blev åbnet i 2002.
Terminal 2 - Delta Terminal har en vestibule D og 9 udgange og er primært anvendes af luftfartsselskaber Delta Air Lines og Air Canada.
Terminal 3 - main terminal har to lobbyer (E & F) og 20 udgange
Terminal 4 - international terminal med forhallen H og 10 udgange. Transit og afgange til destinationer udenfor USA ofte sker oftest her.

Flyselskaber og destinationer

Referencer

Eksterne henvisninger 

 Officielle netsider 

Lufthavne i Florida
Esbern Snare-klassen

Esbern Snare-klassen er betegnelsen for de tre fregatter Søværnet, lånte af den britiske flåde efter 2. verdenskrig. I den britiske flåde hed klassen "Hunt II-klassen" og var klassificeret som
eskortedestroyere, men ved den danske flåde, gik de tre enheder under betegnelsen fregatter.

Skibe i klassen 
De tre enheder i Esbern Snare-klassen var:

Esbern Snare ankom til København den 6. september 1952 og gennemgik herefter en ombygning ved Orlogsværftet. Første kommando var 15. februar 1954, sidste kommando var 9. januar 1965. Skibet blev bygget hos Alexander Stephen and Sons i Skotland.

Rolf Krake ankom til København den 20. december 1952 og blev ombygget ved Aarhus Flydedok A/S. Første kommando var 18. oktober 1954, sidste kommando var 10. april 1962. 

Valdemar Sejr ankom til København den 18. oktober 1952 og blev ombygget ved Frederikshavn Værft og Flydedok A/S. Første kommando var 21. juni 1954, sidste kommando var 13. oktober 1962. Oprindeligt bygget hos Swan, Hunter & Wigham Richardson i England sammen med Rolf Krake.

Noter

Kilder 
Flådens historie: Esbern Snare-klassen (1954-1965) 

Søværnet
Kurdistan (flertydig)

Kurdistan kan henvise til:

 Kurdistan – et geografisk og kulturelt defineret område som består af dele af Tyrkiet, Irak, Iran og Syrien
 Kurdistan (Irak) – en autonom region i Irak
 Kurdistan (provins) – en provins i Iran
Ghaznavideriget

Ghaznavidriget (, ) også kendt som Ghaznaviderne var et muslimsk dynasti af tyrkisk mameluk-oprindelse som styrede det meste af Persien, Transoxanien og nordlige dele af det indiske subkontinent fra 975 til 1186.

Selvom det var af tyrkisk oprindelse, blev dynastiet påvirket af persisk i sprog, kultur, litteratur og vaner og er blevet betragtet som et "persisk dynasti" i stedet for et tyrkisk.

Referencer 

Persien
Forhenværende asiatiske lande
Centralasiens historie
Edsstriden

Edsstriden (også Edskampen) er navnet på en mangeårig konflikt mellem danske sønderjyder efter den 2. slesvigske krig. Mange dansksindede embedsmænd, præster og lærere nægtede at aflægge ed til den preussiske konge eller den preussiske forfatning for at gøre opmærksom på at Preussen nægtede at opfylde Paragraf 5 i Pragfreden fra 1866 om en folkeafstemning i det nordlige Slesvig. Dette førte til en række afskedigelser fra tysk side og i sidste ende var mange nødt til at udvandre til Danmark.

Også dansksindede politikere, der var blevet valgt som landsdelens repræsentanter i den preussiske landdag, nægtede at aflæge ed. De to nordslesvigske deputerede, Hans Andersen Krüger og Nicolai Ahlmann ville kun aflægge eden under forbehold. Landdagen ville dog kun acceptere en uforbeholden edsaflæggelse, hvorefter de to landdagsmænd måtte nedlægge mandaterne og der blev udskrevet suppleringsvalg. De to genopstillede og blev valgt igen, hvorefter scenen gentog sig med små variationer indtil året 1881. I den tyske rigsdag, hvor der ikke var krav om edsaflæggelse, henviste den danske repræsentant fra Slesvig, Hans Andersen Krüger, igen og igen til det uopfyldte løfte - og protesterede på den måde mod at løftet endnu ikke var blevet opfyldt (protestpolitik).

Men efterhånden mente mange, at politikere og embedsmænd skulle aflægge eden for at få bedre muligheder for arbejde til gavn for den dansksindede befolkning. Desuden var mange dansksindede embedsmænd blevet erstattet af tysksindede, der arbejdede i fortyskningens tjeneste. Hans Lassen aflagde eden i landdagen i 1882 som den første. Senere fulgte ham flensborgeren Gustav Johannsen. Dermed fandt fandt edstriden sin afslutning. Bade edsnægtere og edsaflæggere kunne i 1888 mødes i oprettelsen af Vælgerforening for Nordslesvig.

Litteratur 
 Historisk samfund for Sønderjylland: Sønderjylland A-Å, Aabenraa 2011, side 88,

Eksterne henvisninger 
 Grænseforeningens leksikon: Edsnægter 

Eder
Sønderjyllands historie
Vælgerforening for Nordslesvig

Vælgerforening for Nordslesvig (også: Nordslesvigsk Vælgerforening) var et politisk parti i det nordlige Slesvig. Partiet blev oprettet i 1888 på initiativ af den dansksindede politiker H.P. Hanssen. Vælgerforeningen opstillede kandidater til både den preussiske landdag og den tyske rigsdag. Partiet virkede på den måde som politisk paraplyorganisation for det danske mindretal i Slesvig. For imødekomme den voksende arbejderbevægelse oprettedes i 1909 et arbejdersekretariat.

Vælgerforeningens første politiske aktion var en protest mod den tyske skoleanordning af 1888, som ændrede undervisningssproget i de slesvigske/sønderjyske skoler til tysk i samtlige fag bortset fra religionsundervisning. Protesten blev underskrevet af over 10.000 mennesker.

Vælgerforeningen var også en kampplads for de mange modstridende positioner i det danske mindretal. Især årene før folkeafstemningen i 1920 var kendetegnet ved mange konflikter. Hovedspørgsmålet var blandt andet, om den fremtidige grænse skulle følge Ejderen og Dannevirket (Dannevirkebevægelsens synspunkt), gå syd om Flensborg (Flensborgbevægelsens synspunkt) eller nord om Flensborg (Aabenraabevægelsens synspunkt). Spørgsmålet blev afgjort ved et møde den 17. november 1918 på Folkehjem i Aabenraa, hvor flertallet tilsluttede sig Aabenraabevægelsens synspunkter (i den såkaldte Aabenraa-resolution). Året efter Nordslesvigs genforening med Danmark blev vælgerforeningen opløst. Syd for grænsen dannedes i 1920 Den Slesvigske Forening og i 1948 Sydslesvigsk Vælgerforening.

Litteratur 
 Historisk samfund for Sønderjylland: Sønderjylland A-Å, Aabenraa 2011, side 405,

Eksterne henvisninger 
 Grænseforeningens leksikon: Nordslesvigsk Vælgerforening

Sønderjyllands historie
Mindretalspartier
Tidligere politiske partier i Tyskland
Tidligere politiske partier i Danmark
Den Slesvigske Forening (1920)

Den Slesvigske Forening blev oprettet i juni 1920 af redaktør Ernst Christiansen som kulturel og politisk hovedorganisation for det danske mindretal syd for den nye dansk-tyske grænse. I Flensborg, Harreslev og Kobbermølle var Den Slesvigske Forening delt i flere selvstændige distrikter, dertil kom selvstændige afdelinger i Slesvig, Tønning og i landsogne. Foreningen i Flensborg nåede i 1920 et medlemstal på ca. 4.700. I 1923 havde foreningen et samlet medlemstal på 8.893. Mod slutningen af 2. verdenskrig faldt tallene på 2.728.

Den Slesvigske Forening fungerede også som partiforening ved de tyske valg. Stemmetallene kulminerede i 1924 med 4.569 stemmer ved byrådsvalget i Flensborg og 6.786 ved rigsdagsvalget. I det øvrrige Sydslesvig lå stemmetallet ved rigsdagsvalget på ca. 1.000 stemmer .

Den Slesvigske Forening blev ledet af den udvidede bestyrelse. Fra 1939 til 1946 bestod der også et såkaldt Folkeråd som samlende ledelse for hele mindretallet. Efter oprettelsen af Sydslesvigsk Vælgerforening i 1948 skiftede foreningen navn til Sydslesvigsk Forening.

Litteratur 
 Historisk samfund for Sønderjylland: Sønderjylland A-Å, Aabenraa 2011, side 405,

Eksterne henvisninger 
 Grænseforeningens leksikon: Den Slesvigske Forening (oprettet i 1920)

Noter 

Sønderjyllands historie
Sydslesvig
H.B. Foged-Christiansen

H.B. Foged-Christiansen er et pseudonym for et dansk forfatterpar bestående af Bent Christiansen og Harly Foged.
Foged-Christiansen udgav i 1980 Muldvarpekrigen: Østtysk spionage i Danmark, som blandt andet indeholder sagen om Stasi-agenten Jörg Meyer.
I 1986 udgav forfatteren kriminalromanen Operation Rødgrød - dræb partiet på forlaget Modtryk.

Bent Christiansen dækkede som journalist Jörg Meyer-sagen for sin avis, den kommunistiske Land og Folk.
Gennem den kommunistiske forsvarsadvokat Christian Vilhelm Hagens havde Christiansen fået adgang til de hemmelige dele af sagen.
Christiansen og Fogeds bog Muldvarpekrigen var kritisk mod Jörg Meyer, og det medførte at Christiansen blev fyret fra avisen. 
Den østtyske ambassade mistænkte endda Christiansen for at være agent for Politiets Efterretningstjeneste, hvilket han år senere benægtede og gav som grund for sin kritik af Jörg Meyer: "Jeg synes bare, at Jörg Meyer var et dumt svin og en kold skid".

Henvisninger 

Faglitterære forfattere fra Danmark
Par
Pseudonymer